Veetsin eile suurema osa päevast  koomiksikoolitajate koolitusel. Jah, sa lugesid õigesti. Tallinna külastas World Comics Finland koolitaja Leif Packalen ja tutvustas üsna väikesele seltskonnale rohujuure koomiksite kontseptsiooni ning seda, kuidas neid kampaaniates ja aktsioonides edukalt kasutada.    Rohujuure koomiks on Eestis ilmselt väga vähestele tuntud metoodika. Tegemist on paindliku tööriistaga, mida saab kasutada nii suuremate kui väiksemate ettevõtmiste juures. Selle abil on võideldud HIV vastu, tüdrukute hariduse poolt jne. Üle maailma.  Paari päeva jooksul on aktivistidel, olenemata nende taustast, võimalik selgeks saada rohujuure koomiksi joonistamine ning kasutamine.    Ma ise väga pikalt ei hakkagi kirjutama. Oli lahe koolitus, millelt sain üsna mitu mõtet erinevateks üritusteks. Juba alates aprillikuust toome MTÜ Mondo maailmahariduse alase kampaania raames Eestisse erinevatest maailma riikidest kokku pandud haridusteemalise rohujuure koomiksi näituse ning paralleelselt käivitame ka Eestis ühe koomiksivõistluse. Stay tuned!    Veebilehel www.worldcomics.fi on on huvilistele kasutamiseks üles riputatud hulganisti asjaohast materjale, videosid ning koomiksinäidiseid. Kui vähegi huvi, siis soovitan pilk peale visata. Kuna nende veebileht sunnib pildimaterjali blogis kasutamiseks luba küsima, siis ei hakka aega sellele raiskama ning pilti siia seekord ei lisagi.